Pous wil euwel in kerk uitroei | Netwerk24
Haaie wil Pumas met 'Pieter-Steph'-plan troef
'Dit gee vir ons 'n geleentheid om vir JJ aan die kant van die skrum te toets.'
KYK: Dit reën pragdrieë sedert 2007
Dit was inderwaarheid nie tot 2013 wat 'n All Black die prys gewen het nie.
'Maradona was in 2009 hier om na die geriewe by ons te kom kyk.'
Verskeie van die deftiger wynplase besef dat 'n kultuurmengsel bydra tot toeriste-aantreklikheid. Hazendal in die Bottelary-vallei is een wat uitblink, en tans is daar 'n tentoonstelling in die wynlandgoed se mooi uitstalruimte wat vir kunsaanhangers
Drie skrywers uit die Vrystaatse vlaktes het vanjaar die literêre wêreld aan die praat met hul jongste lewerings, waaronder twee debuutwerke.
Pous wil euwel in kerk uitroei
11 November 2020 22:38
Pous Franciskus, het Woensdag weer beloof om 'n einde te maak aan seksuele misbruik in die kerk. Dit was sy eerste openbare kommentaar ná 'n verslag oor die Vatikaan se bevordering van die voormalige Amerikaanse kardinaal Theodore McCarrick ondanks bewerings van seksuele wangedrag teen hom.
"Die verslag oor die pynlike saak van oud-kardinaal Theodore McCarrick is gister gepubliseer. Ek wil my nabyheid aan slagoffers van alle mishandeling verseker en my verbintenis om die euwel in die kerk uit te roei," het pous Franciskus Woensdag tydens sy algemene weeklikse optrede gesê. Die pous het toe sy oë gesluit en gebid.
In die verslag, wat 450 bladsye beslaan, word uiteengesit hoe McCarrick in 2000 deur wyle pous Johannes Paulus II bevorder is ondanks gerugte oor seksuele wangedrag. Dit is net een van 'n reeks mislukkings deur Rooms-Katolieke kerkleiers wat nagelaat het om teen McCarrick op te tree ondanks verskeie bewerings van seksuele wangedrag.
Pous Franciskus het Woensdag belowe om euwel in die kerk uit te roei.Foto: Reuters
Volgens die verslag het die voormalige pous Benedictus nie in 2008 aantygings teen McCarrick ondersoek nie, maar hom eerder gewaarsku om 'n lae profiel te handhaaf.
Pous Franciskus se woorde volg op 'n onafhanklike ondersoek Dinsdag in Londen waarin daar gesê word dat die Rooms-Katolieke kerk in Brittanje sy morele doel oor dekades versaak het deur diegene wat kinders seksueel mishandel, te beskerm eerder as om na hul slagoffers om te sien.
Die Vatikaan het verlede week in Pole 'n bejaarde kardinaal gedissiplineer wat daarvan beskuldig word dat hy 'n minderjarige seksueel misbruik het, die jongste van verskeie geestelikes wat betrek word by 'n groter skandaal in die tuisland van wyle pous Johannes Paulus II.